"Aitamine on täiesti tavapärane tegevus, see on inimeseks olemise üks osa," leidis üks vastajatest. "Ühiskonnas võib-olla põhjendamatultki pööratakse tähelepanu rikastele, kes ühiskonnale osa oma saavutatust tagasi annavad - mis on muidugi väga õige ja tänuväärne, ent selle kõrval on jäänud tähelepanuta need tuhanded inimesed, kes oma pisku kõrvalt väiksemas mahus teisi inimesi aitavad, andes proportsionaalselt võttes palju enamgi ära. Ka seda tuleks rohkem tunnustada."